CELEX: 32013R0994
Language: fi
Date: 2013-10-16 00:00:00
Title: Komission täytäntöönpanoasetus (EU) N:o 994/2013, annettu 16 päivänä lokakuuta 2013 , asetusten (EY) N:o 952/2006, (EY) N:o 967/2006, (EY) N:o 555/2008 ja (EY) N:o 1249/2008 muuttamisesta maatalouden yhteisen markkinajärjestelyn ilmoitusvelvoitteiden osalta

17.10.2013   
            
            
               FI
            
            
               Euroopan unionin virallinen lehti
            
            
               L 276/1
            
         KOMISSION TÄYTÄNTÖÖNPANOASETUS (EU) N:o 994/2013,
   annettu 16 päivänä lokakuuta 2013,
   asetusten (EY) N:o 952/2006, (EY) N:o 967/2006, (EY) N:o 555/2008 ja (EY) N:o 1249/2008 muuttamisesta maatalouden yhteisen markkinajärjestelyn ilmoitusvelvoitteiden osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 192 artiklan 2 kohdan yhdessä 4 artiklan kanssa,
   sekä katsoo seuraavaa:
   
               (1)
            
            
               Komission asetuksessa (EY) N:o 792/2009 (2) vahvistetaan jäsenvaltioiden komissiolle toimittamien tietojen ja asiakirjojen tiedoksiantamista koskevat yhteiset säännöt. Kyseiset säännöt koskevat erityisesti jäsenvaltioiden velvollisuutta käyttää komission niiden käyttöön asettamia tietojärjestelmiä ja tietojen lähettämiseen valtuutettujen viranomaisten tai henkilöiden käyttöoikeuksien validoimista. Lisäksi asetuksessa (EY) N:o 792/2009 vahvistetaan tietojärjestelmiin sovellettavat yleiset periaatteet, jotta asiakirjojen aitous, eheys ja luettavuus voidaan varmistaa kaikkina aikoina, sekä säädetään henkilötietojen suojaamisesta. Velvoitteesta käyttää näitä tietojärjestelmiä on säädettävä kaikissa asetuksissa, joissa vahvistetaan jokin erityinen ilmoitusvelvoite.
            
         
               (2)
            
            
               Komissio on kehittänyt tietojärjestelmän, jolla se pystyy hallinnoimaan asiakirjoja ja menettelyjä sähköisesti omissa sisäisissä menettelyissään sekä tehdessään yhteistyötä yhteisen maatalouspolitiikan toteuttamiseen osallistuvien viranomaisten kanssa.
            
         
               (3)
            
            
               Kyseisen järjestelmän avulla voidaan täyttää useita ilmoitusvelvoitteita, erityisesti ne, joista on säädetty komission asetuksissa (EY) N:o 952/2006 (3), (EY) N:o, 967/2006 (4) (EY) N:o 555/2008 (5) ja (EY) N:o 1249/2008 (6).
            
         
               (4)
            
            
               Tehokkaan hallinnon vuoksi ja kokemukset huomioon ottaen joitakin ilmoituksia olisi yksinkertaistettava, täsmennettävä tai poistettava.
            
         
               (5)
            
            
               Asetuksen (EY) N:o 555/2008 100 artiklan 2 kohdassa säädetään yksinkertaistetusta ilmoittamisesta, jos on ilmoitettava ainoastaan nolla-arvoista. Koska tietojärjestelmään sisältyy yksinkertaistettu menettely kyseisten ilmoitusten lähettämiseksi, tämän artiklan mukaista ilmoitusmenettelyä ei enää tarvita.
            
         
               (6)
            
            
               Asetuksessa (EY) N:o 1249/2008 olisi vahvistettava karjan teurastusta koskeva lisäilmoitus sen 18 artiklassa tarkoitetun painotuskertoimen laskemiseksi.
            
         
               (7)
            
            
               Sen vuoksi asetuksia (EY) N:o 952/2006, (EY) N:o 967/2006, (EY) N:o 555/2008 ja (EY) N:o 1249/2008 olisi muutettava.
            
         
               (8)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EY) N:o 952/2006 58 artikla seuraavasti:
   
      ”58 artikla
      Tiedonannot ja ilmoitukset
      Tämän asetuksen 5 artiklan 3 kohdassa sekä 12, 21 ja 22 artiklassa tarkoitetut tiedonannot ja ilmoitukset on tehtävä komission asetuksen (EY) N:o 792/2009 (7) mukaisesti.
   
   2 artikla
   Lisätään asetuksen (EY) N:o 967/2006 21 artiklaan 5 kohta seuraavasti:
   
      ”5.   Edellä 4 artiklan 3 kohdassa, 10 ja 17 artiklassa sekä tässä artiklassa tarkoitetut tiedonannot on tehtävä komission asetuksen (EY) N:o 792/2009 (8) mukaisesti.
   
   3 artikla
   Muutetaan asetuksen (EY) N:o 555/2008 100 artikla seuraavasti:
   
               1)
            
            
               Korvataan otsikko ’Tiedonannot’ ilmaisulla ’Tiedonannot ja ilmoitukset’.
            
         
               2)
            
            
               Korvataan 1 kohta seuraavasti:
               ”1.   Tässä asetuksessa tarkoitetut komissiolle annettavat tiedonannot ja ilmoitukset on tehtävä komission asetuksen (EY) N:o 792/2009 (9) mukaisesti.
            
         
               3)
            
            
               Poistetaan 2 kohta.
            
         4 artikla
   Muutetaan asetus (EY) N:o 1249/2008 seuraavasti:
   
               1)
            
            
               Lisätään 19 artiklaan d alakohta seuraavasti:
               
                           ”d)
                        
                        
                           edellisenä kalenterivuonna teurastettujen täysikasvuisten nautaeläinten kokonaismäärä eriteltynä kunkin luokan sekä lihakkuus- ja rasvaisuusluokkien mukaan.”
                        
                     
         
               2)
            
            
               Lisätään 39 a artikla seuraavasti:
               ”39 a artikla
               Tiedonannot ja ilmoitukset
               Tässä asetuksessa tarkoitetut komissiolle annettavat tiedonannot ja ilmoitukset on tehtävä komission asetuksen (EY) N:o 792/2009 (10) mukaisesti, lukuun ottamatta 36 artiklassa tarkoitettuja tiedonantoja ja ilmoituksia.
            
         5 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2014.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 16 päivänä lokakuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 299, 16.11.2007, s. 1.
   
      (2)  Komission asetus (EY) N:o 792/2009, annettu 31 päivänä elokuuta 2009, yhteisen markkinajärjestelyn, suorien tukien järjestelmän, maataloustuotteiden menekinedistämisen ja syrjäisimpiin alueisiin ja Egeanmeren pieniin saariin sovellettavien järjestelyjen täytäntöönpanemiseksi jäsenvaltioiden komissiolle toimittamien tietojen ja asiakirjojen tiedoksiantamista koskevista yksityiskohtaisista säännöistä (EUVL L 228, 1.9.2009, s. 3).
   
      (3)  Komission asetus (EY) N:o 952/2006, annettu 29 päivänä kesäkuuta 2006, neuvoston asetuksen (EY) N:o 318/2006 soveltamista koskevista yksityiskohtaisista säännöistä sokerin sisämarkkinoiden ja kiintiöjärjestelmän hallinnoinnin osalta (EUVL L 178, 1.7.2006, s. 39).
   
      (4)  Komission asetus (EY) N:o 967/2006, annettu 29 päivänä kesäkuuta 2006, neuvoston asetuksen (EY) N:o 318/2006 täytäntöönpanoa koskevista yksityiskohtaisista säännöistä kiintiön ulkopuolisen tuotannon osalta sokerialalla (EUVL L 176, 30.6.2006, s. 22).
   
      (5)  Komission asetus (EY) N:o 555/2008, annettu 27 päivänä kesäkuuta 2008, viinialan yhteisestä markkinajärjestelystä annetun neuvoston asetuksen (EY) N:o 479/2008 soveltamista koskevista yksityiskohtaisista säännöistä tukiohjelmien, kolmansien maiden kanssa käytävän kaupan, tuotantokyvyn ja viinialan tarkastusten osalta (EUVL L 170, 30.6.2008, s. 1).
   
      (6)  Komission asetus (EY) N:o 1249/2008, annettu 10 päivänä joulukuuta 2008, naudan-, sian- ja lampaanruhojen yhteisön luokitusasteikkojen soveltamista ja ruhojen hintaselvityksiä koskevista yksityiskohtaisista säännöistä (EUVL L 337, 16.12.2008, s. 3).
   
      (7)  EUVL L 228, 1.9.2009, s. 3.”
   
      (8)  EUVL L 228, 1.9.2009, s. 3.”
   
      (9)  EUVL L 228, 1.9.2009, s. 3.”
   
      (10)  EUVL L 228, 1.9.2009, s. 3.”